**НАРОДНО ЧИТАЛИЩЕ „ГЕО МИЛЕВ-1936 г.” – с. ЧЕПИНО**

**Община Ковачевци, област Перник**

**e-mail:chitalistecepino@abv.bg**

**ОТЧЕТ**

**за дейността на НЧ „Гео Милев-1936 г.“ – с. Чепино**

**за 2022 г.**

На 13.01.2022 г. от 18.30 часа на площада в село Чепино беше запален традиционния ритуален огън съпътстващ празника „Сурова“ при стриктно спазване на противоепидемиологичните мерки. Тази година сурвакарската група към читалището гостува на групите от селата Лобош, Гигинци, Габров дол и Долна Секирна. Поради наложените противоепидемиологични мерки свързани с COVID-19 изпълнихме обичая без публика. По същите причини за втори път в дългогодишната история на групата, и като цяло на обичая, на 14.01.2021 г. групата не направи обхождане на къщите в селото.

Като цяло извънредната ситуация наруши и измени провеждането на предвидените мероприятия. Повечето мероприятия се провеждаха на открито, с необходимата дистанция и спазване на съответните здравни правила. Понякога променяхме първоначално предвидените дати за съответното мероприятие. С желание и стремеж да запазим и съхраним традициите си успяхме да отбележим голяма част от предвидените дейности.

Друг празник, който се радва на почит от местните жители е Денят на родилната помощ – по-известен като Бабин ден.

В седмицата на Сирни заговезни буйни огньове озариха небето над селото празнувайки обичая „Прошка“.

Поздравихме се по повод 1-ви март – Ден на самодееца и на мартеницата.

Отбелязването на Националния празник 3-март повиши националното ни самочувствие.

В тесен състав отпразнувахме международния Ден на жената, отдавайки заслужена почит на възрастните жени от селото.

Спазихме традицията на „Умни петък“ /петъка след Великден/ да сме на Чепинския манастир – „Свети Пророк Илия“.

Отбелязахме годишнините на патрона на читалището ни - 127 г. от рождението и 97 г. от смъртта на Гео Милев

На Илинден пяхме и танцувахме на землячески събор в землището на Чепински манастир „Свети Пророк Илия“. Съвместно с църковното настоятелство раздадохме курбан за здраве. На възрастните хора, за които беше непосилно да дойдат на манастира курбан беше занесен до дома им.

С чувство на благодарност, почит и преклонение към възрастните хора почетохме международният им ден.

На 01.11. си припомнихме и отдадохме заслужена почит на народните будители.

Завършихме годината с коледни и новогодишни празници

ЧИТАЛИЩЕН СЕКРЕТАР:

/М. Иванова/